section_heading: Postupci
paragraph_text: Negativ na želatinskoj suhoj ploči: Ovaj je postupak izumio Richard Leach Maddox 1871. godine, ali uobičajeno se koristio tek od 1878. kada je postupak postao komercijalno uspješan. Zbog napretka ovog postupka u fotografiji, ubrzo je zamijenio postupak mokre ploče u 1880-ima. Nekad korišteno vezivno sredstvo za kolodij zamijenjeno je želatinom koja je već sadržavala srebrne soli osjetljive na svjetlost. To je značilo da je emulzija već bila prisutna i nije ju trebalo nanositi na ploču neposredno prije izlaganja svijetlu - što je skratilo postupak na manje od jedne sekunde. Zbog ovog napretka, fotografi nisu morali nositi svoju prijenosnu tamnu komoru, već su mogli snimljeni materijal razvijati kasnije. Nakon 1878. godine, kada su napravljena daljnja poboljšanja želatinske emulzije, ploče od želatinom prevučenog stakla počinju masovno proizvoditi tvrtke poput Wratten & Wainright, Keystone Dry Plate Works, i posebno Eastman Company. To je dovelo do napredne upotrebe i proizvodnje fotografskih staklenih ploča do oko 1925. godine i razvoja moderne fotografske industrije.